
ՈՐՈՇՈՒՄ
	7 ապրիլի 2026 թվականի
	թիվ 41
	քաղ. Մոսկվա



Ապրանքների բացթողման, ապրանքների բացթողումը մերժելու եւ ապրանքների բացթողումը չեղարկելու, ապրանքների բացթողման ժամկետը կասեցնելու, այդ կասեցման ժամկետը երկարաձգելու եւ դրանք վերացնելու մասին որոշումները ձեւակերպելու, ինչպես նաեւ այդ որոշումներն ընդունելու մասին ծանուցման հետ կապված մաքսային գործառնություններ կատարելու կարգում փոփոխություններ կատարելու մասին

Եվրասիական տնտեսական միության մաքսային օրենսգրքի 82-րդ հոդվածի 3-րդ կետին, 118-րդ հոդվածի 3-րդ եւ 4-րդ կետերին, 124-րդ հոդվածի 12-րդ եւ 15-րդ կետերին եւ 125-րդ հոդվածի 4-րդ կետին համապատասխան՝ Եվրասիական տնտեսական հանձնաժողովի կոլեգիան որոշեց.
1.	Եվրասիական տնտեսական հանձնաժողովի կոլեգիայի 2017 թվականի դեկտեմբերի 19-ի թիվ 188 որոշմամբ հաստատված՝ Ապրանքների բացթողման, ապրանքների բացթողումը մերժելու եւ ապրանքների բացթողումը չեղարկելու, ապրանքների բացթողման ժամկետը կասեցնելու, այդ կասեցման ժամկետը երկարաձգելու եւ դրանք վերացնելու մասին որոշումները ձեւակերպելու, ինչպես նաեւ այդ որոշումներն ընդունելու մասին ծանուցման հետ կապված մաքսային գործառնություններ կատարելու կարգում կատարել հետեւյալ փոփոխությունները.
ա)	1-ին կետի «ա» ենթակետում՝
երկրորդ պարբերությունը «ապրանքների հայտարարագիրը էլեկտրոնային փաստաթղթի ձեւով» բառերից հետո լրացնել «(էլեկտրոնային առեւտրի ապրանքների հայտարարագիրը էլեկտրոնային փաստաթղթի ձեւով)» բառերով․
երրորդ պարբերությունը «ապրանքների հայտարարագիրը թղթային կրիչով փաստաթղթի ձեւով» բառերից հետո լրացնել «(էլեկտրոնային առեւտրի ապրանքների հայտարարագիրը թղթային կրիչով փաստաթղթի ձեւով)» բառերով.
բ)	25-րդ կետի «ա» ենթակետը եւ «բ» ենթակետի առաջին եւ երկրորդ պարբերությունները համապատասխան հոլովով դրված «ապրանքների հայտարարագիրը» բառերից հետո լրացնել համապատասխան հոլովով դրված «, էլեկտրոնային առեւտրի ապրանքների հայտարարագիրը» բառերով.
գ)	31-րդ կետի «բ» ենթակետը «ապրանքների մասին հայտարարագրի» բառերից հետո լրացնել «կամ էլեկտրոնային առեւտրի ապրանքների հայտարարագրի» բառերով։
2.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո, սակայն 2023 թվականի դեկտեմբերի 25-ին ստորագրված՝ ««Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրում փոփոխություններ կատարելու մասին» արձանագրությունն ուժի մեջ մտնելու օրվանից ոչ շուտ։

	Եվրասիական տնտեսական հանձնաժողովի կոլեգիայի նախագահ՝
	Բ. Սագինտաեւ

